Hans Maartmann Fleischer

Hans Maartmann Fleischer () var ein norsk offiser, stortingsmann og byråkrat frå og i Kristiansand.

Fleischer tok eksamen ved krigsskulen i 1837. Han var deretter sekondløytnant og frå 1841 premierløytnant i Kristiansandske brigade. Han var utdanna cand.jur. i 1847. Frå 1856 til 1879 var han brigadeauditør i Kristiansand.  Han var varamann til fleire storting, og møtte 1865-66 i staden for Claus Christian Olrog som sa frå seg valet. Fleischer var då medlem i Protokollkomiteen og den forsterka budsjettkomiteen. Valbolken 1874-76 var han andrepresentant til Stortinget frå Kristiansand. Då hadde han sete i Lagtinget og i Militærkomiteen. 17. januar 1882 vart han som varamann kalla til å møte i stortinget, men møtte ikkje.

Fleischer var medlem i Kristiansand bystyre frå 1859, i mange år vald til ordførar. Han var elles forlikskommissær frå 1861 og styremedlem 1864-82 i Noregs Bank si avdeling i Kristiansand. I 1861 var han medlem av ein kongeleg kommisjon om loslova, i 1873 om den militære straffelova.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1865-1867
Kategori:Stortingsrepresentantar 1874-1876
Kategori:Norske juristar
Kategori:Folk frå Kristiansand